Dzosotın-Elisun
Dzosotın-Elisun, həmcinin Kurbantonqut və ya Qurbantyonqyot — Çinin sahəsinə görə ikinci böyük səhradır. Dzosotın-Elisun Cunqariyanın mərkəzində qərarlaşır. Dzosotın-Elisun monqol kökənli sozdür Qumlu səhranın sahəsi 45 000—50 000 km² təşkil edir. Ərazisinin 38 000 km² barxanlarla örtülüdür. Digər hissəsi isə gilli düzənliklərdən ibarət olub, takırlarla zəngindir. Barxanlar meridional istiqamətdə uzanlr və hündürlüyü 30 metrə çatır. Şimal hissəsədə isə hündürlük 100 metrdir. Ərazisində yovşan və saksaul biktiləri bitir. Takırların arasında yulğun bitsə də kolluqlar geniş ərazini əhatə etmir. Səhra dəvə və qoyunlar üçün otlaq rolu oynayır. Dzosotın-Elisun səhrasının ərazisində dünyada dənizlərdən ən uzaq nöqtə yerləşir. Koordinatları: (46°16,80′ şm. e. 86°40,20′ ş. u.). Ərazisindən Qodao 216 avtomagistralı keçir. Burada "şimal-şərq" 45×90 nöqtəsi yerləşir. 13 aprel 2004-cü ildə ərazini amerikalı Qreq Maykls (Greg Michaels) və çinli Ju Junçjao (Ru Rong Zhao) ziyarət etmişdir.